de hu pl hu es cs hu de de de en hu hu hu fr hu hu hu en hu hu hu es cs hu de de de en hu hu hu fr hu hu hu en hu hu hu en hu hu hu en en en hu hu en en en en en hu hu hu hu hu hu hu hu hu hu hu en en en en en hu hu hu hu hu en hu en hu en hu en hu en hu en en en en en hu hu hu hu hu en sk sk en hu hu hu hu sk en hu hu hu en hu hu pl hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu en ast hu hu hu en hu hu hu hu hu hu hu hu hu hu en en en en en hu hu en en en en en hu hu en en en hu hu en en en hu hu en en en en en hu hu hu hu en en en en en hu hu hu hu hu en en en en en en hu hu hu en hu hu hu hu hu hu hu hu hu hu hu hu hu hu hu en en en en en en hu hu en en en en en hu hu hu hu hu hu pt de hu hu hu hu hu hu eo hu hu pt ru sv es hu hu cs hu hu pt hu hu hu pt hu hu hu sk nds fr hu hu hu hu en en en en en hu hu hu hu hu hu hu hu hu hu en en hu hu hu hu hu en hu hu hu en hu en hu hu hu hu hu hu hu hu en hu hu hu hu en hu hu hu en en en
8400 Ajka, Alkotmány utca 3.
Plazma Center Ajka – köszönjük a támogatást!
Az ajkai Plazma Center szeptember 1-i “Vissza a suliba” nevezetű extra napjának keretén belül a Te Számítasz Egyesületet volt lehetősége támogatni. Plazmaadóiknak köszönhetően összesen 100.000 Ft-ot tudtak adományozni részünkre!
Van egy füredi házaspár, angyalok. …. Rendszeresen támogatnak minket, egy kérésük van mindig … legyen valami szuper élmény a gyerekeknek … és ők fizetnek mindent is. Köszönjük! Ismét az ő jóvoltukból, múlt héten a Csodák palotájában, és utána McDonald’s-ban voltak a gyerekek. Nagyon jól érezték magukat, fergeteges élmény volt a gyerekeknek! A tanító nénik is nagyon élvezték . Köszönet a velencei pihenőhely és töltőállomás munkatársinak, akik megengedték az ingyen mosdóhasználatot, mert olyan nagyon ügyesek voltak a gyerekek.
Tanszerosztásunk is sikeresen lezárult … általatok … sok gyermeknek, és így családoknak tudtuk megkönnyíteni az iskolakezdést … de igazából ennél itt sokkal többről van szó.
… ezt nem lehet mérni … és nem azért mert nem értékes, hanem azért, mert megfizethetetlen!
Mit adunk azzal egy kisgyereknek hogy látja,
hogy a világban vannak még jó emberek, akik önzetlenül segítenek másokon rajta …
hogy ő fontos mások számára, hogy igenis számít, hogy hogyan kezdi az iskolát, és mi lesz ott vele, hogyan teljesít …
hogy neki is igen is jár, hogy ugyan olyan szép ceruzája, táskája, tolla legyen mint a többieknek, hiszen ugyan olyan értékes ember, mint ők …
hogy a Gyöngyi néni megcuppogtatja őket, és ölelve, kedves szavak közepette adja oda a tanszereket …
“CSAK egy füzet” … és azt hiszem mégis minden!
Köszönjük! Nincsenek szavak! Nélkületek ez nem ment volna!
Hát véget ért idén is… Igazán jól éreztük magunkat, minden IS volt a táborban. Szeretnénk még egyszer köszönetet mondani mindenkinek, aki lehetővé tette, hogy ilyen legyen.
Igen mozgalmas és élményekkel teli hetet hagytunk magunk mögött, örök emlékek, barátságok születtek a gyerekek között. Jó volt minden nap a mosolygós arcukat nézni, imádtuk őket, ahogy örültek egy – egy új élménynek.
A tábor első napján ismerkedtünk, játszottunk, elkészítettük a szupercsapat arcképekből a poszterünket, sütöttünk és ettünk nagyon finom goffrikat. Jó kis csapat jött össze, már akkor tudtuk, hogy szuper hetünk lesz.
A tábor 2. napján Magyarpolányba kirándultunk, megnéztük a tájházat, felsétáltunk a Kálvária dombra és a Szent kúthoz, ahol nagyon jókat játszottunk és még egy geoládát is találtunk. Hazafelé egy hatalmas fagyival zártuk a napot a Mónika Cukrászdában.
Szerdai fergeteges napunkat, ismét az ismeretlen füredi támogatóinknak köszönhetjük. Bevettük a Sobri Jóska Kalandparkot, melynek teljes költségét a busz bérléstől a belépőn át az ebédig ők fizettek . Hazafelé pedig a Maraton Fagylaltozó látott minket vendégül egy fagyira!
Csütörtökön jött a sárvári fürdő, hatalmas élmény volt mindenkinek, és már kicsit fájt is a szívünk, mert tudtuk, hogy közeledik a tábor vége.
Pénteken moziztunk, kreatívkodtunk, majd délután megérkezett hozzánk Lilla a Sajtfolyam Manufaktúra megálmodója, alapítója és sajtot készítettünk.
Nem tudjuk szavakkal elmondani, milyen tartalmas és tényleg vidám hetünk volt. A legjobb a sok beszélgetés volt, amikor kicsit még jobban megismerhettük egymást és mindig mindenkit elfogadtunk, úgy ahogy van, bármi is buggyanjon ki a szívéből.
Örök emlék lesz mindannyiunknak ez a hét, köszönjük!
Áprilisban 4 alkalommal is a HEBE Kft. által kiírt Madarak és Fák 2022 pályázaton dolgoztunk a gyerekekkel. Nem voltak egyszerűek a feladatok, de nekünk annál egyszerűbb volt a gyerekekkel együtt dolgozni. Lelkesek voltak, kitartóan dolgoztak és nagyon sokat tanultunk a madarakról és fákról.
És a kitartó munka meghozta gyümölcsét, visszaérkeztek a kijavított feladatlapok.
Drágaságaink, csodálatosak vagytok, nagyon szép munkát végeztetek, szívből gratulálunk! Dobogósaink: Nyári Dzsenifer, Nyári Ivett, Zöld Dominik és Horváth Ramiró 3. helyezést értek el!!!!!!
Ovis kategória: 89 %
1-2. osztály: 98 %
3-4. osztály: 97 %
5-6. osztály: 95 %
Anyák és Gyermekek Napja
Május 21-én ismét megtartottuk anyák és gyermeknapi programunkat.
Amíg önkénteseink és mi a gyerkőcökkel játszottunk  Nomádia Szabadidő Parkban, addig az anyukákat idén is az AVON ajkai csapat kényeztette. Majd Somogyi Erika pszichológus tartott egy fantasztikus interaktív előadást a kamaszkorról. Közben kávéval, szendvicsekkel kínáltuk az anyukákat.
Fellépők között volt egyesületünk gyerkőceiből alakult HIP-Hop csapatunk, egy kislányunk énekelt, egy másik verset mondott az anyukáknak.
Ezalatt a gyerekek játszottak, fürdőztek, tutajoztak, tehenet fejtek, fociztak, hajat fontak, ettek-ittak. Természetesen volt az elmaradhatatlan és népszerű arc és csillámtetkó festés is.
A programon összesen 70-en (pártfogoltak, iskolai közösségi szolgálatosok, önkéntesek, egyesületi tagok) vettünk részt.
A NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében elnyert támogatásnak köszönhetően tudtuk megtartani ezt a szuper délutánt pártfogolt családjainknak.
Saját tervezésű bögrénk lesz!
A gyerkőcök javaslatára ismét összegyűltünk kicsit a gyerekekkel és bögre mintákat terveztünk Melinda vezetésével. 10 x 21 cm-ben, hogy egy teljes bögrét befedjen. Kicsik és nagyok, lányok és fiúk, ki ki a maga bögréjét tervezte meg. Készült focis, családi és persze népszerű volt az unikornis is.
Már megrendeltük a bögréket, hogy mielőbb abból kortyolgassuk a kakaónkat.
De ami a legfontosabb az együtt töltött idő volt, ahogy a szemünk láttára alakultak ki barátságok az elmúlt foglalkozások során, ahogy a nagyobbak segítik a kisebbeket.
Az első kreatív foglalkozásokon inkább arra törekedtek a skacok, hogy hamar kész legyenek.
Ma már terveznek, türelmesen színeznek, újra kezdik, ha nem elégedettek. Olyan szívmelengető látni őket a közös munka során.
Lassan beérik a munka gyümölcse.
A NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében elnyert támogatásnak köszönhetően tudta egyesületünk az eszközöket biztosítani a délelőtti foglalkozásra.
A NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében elnyert támogatásnak köszönhetően egyesületünk tagjaival hétvégén egy szuper csapatépítő tréningen vettünk részt a Somlón.
Stratégiai megbeszélés keretein belül
Átvettük az idei év már lezajlott eseményeit, kiadásait, tapasztalatait, új szempontrendszert kialakítva a köveztkező rendezvényeinkhez az új meglátásaink fényében.
Átbeszéltük, a tanulószoba lehetőségeit, anyagai kereteit és azt, hogyan tudjuk a jövőben mind ezt anyagilag is tovább vinni, illetve a milyen feltételekkel megyünk tovább a tanulók tekintetében.
A jövő héten esedékes Anyák napja – Gyerek napja programunk résztvevőit átbeszéltük, végigmentünk a feladatok listáján, hogy minden flottol menjen jövő héten szombaton.
A nyári és az azt követő hónap teendőit számbavettük és átszámoltuk mit tudunk megvalósítani és mit kell egyelőre eltolnunk későbbi időpontba.
A nap hátralevő részében Márkus Editnek köszönhetően egy nagyon vidám, játékos délutánunk volt csapatépítőjátékokkal, majd egy jót kirándultunk.
A Volvo Hungária Kft. és a Waberer’s Cégcsoport rajzpályázatot írt ki. Meg kellett tervezni, vajon milyen lesz a 20040-es év Volvo kamionja, hogy kerülnek majd a boltok polcaira a termékek? Gondoltunk egyet és négy alsóssal közösen terveztük meg 2040. év Volvo kamionját. Lett légpárnás, lánctalpas, repülni is tudó és természetesen elektromos változat is! Szuper ötletek, lelkes alkotók, ismét egy remek délutánt tölthettünk együtt, és persze a jutalom sem maradhatott el!
A feladat elkészítéséhez szükséges anyagokat a NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében elnyert támogatásból fizettük.
Varrószakkörünkön csodaszép és illatos levendulával töltött illatzsákokat varrtunk. De olyan ügyesek a kis varrósaink, hogy maradt időnk asztalterítő varrására is. Sőt Gabus már olyan ügyes, hogy egyedül varrt tornazsákot magának!!!!
Sokszor írtunk már nektek egy nagyon kedves füredi házaspárról, akik a pártfogolt gyerekeinknek már nagyon sok vidám programot biztosítottak.
Most ismét kamasz gyerkőceinknek tudtunk egy szuper jó délutánt szervezni az ő jóvoltukból. Bowlingozás és utána az elmaradhatatlan pizzázás következett.
Nagyon jól érezték magukat a gyerkőceink! Élmény volt!
Örömmel értesítünk benneteket, hogy a NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében egyesületünk 1.100.000 Ft támogatásban részesült. A pályázat tárgya: Hátrányos helyzetű gyermekek aktív támogatása, közösségeik megerősítése Ajkán.
Az összeget a következőkre használhatjuk fel:
– Bérleti díj fizetése
– Honlap fejlesztés, tárhely bérlése, marketing
– Közösségi programok megvalósítása, gyermek pályázatok nevezési díja, anyagköltség
Tavaszra hangolódtunk Polip szakkörünkön
Legnépszerűbb foglalkozásunk a Polip szakkörünk. Sajnos hely hiánya miatt, nem tudunk fogadni minden jelentkezőt, amit nagyon sajnálunk. Erre a foglalkozásra jöhetnek anyukák egész picik és a nagyobbak is. Szóval együtt alkothat a család.
Most a Húsvétra hangolódtunk és arra készítettünk szebbnél – szebb díszeket! Segítségünkre volt Szilvi, az önkéntes Óvónénink és két iskolai közösségi szolgálatos diák is.
Mint mindig, most is nagyon jó hangulatban telt a délután. Köszönjük, hogy velünk tartottatok!
A márciusi varró délutánunk igazi meglepetéssel szolgált. Maradék anyagokból bevásárló táskákat varrtunk. Zolikánk elkísérte anyukáját és nővérét a foglalkozásra, mert muszáj volt 🙂 … egyszercsak odament ő is a varrógéphez … Bea megmutatta neki hogy kell varrni, és utána teljesen egyedül nekikezdett ! És mit mondjuk. Teljesen egyedül, magától kiszabott és megvarrt egy kis akasztóval ellátott tűpárnát. A következő foglalkozásra már ő is bejelentkezett és velünk varrja majd a levendulapárnákat. Hát ezért IS imádjuk ezeket a délutánokat! Telis – tele vannak meglepetésekkel!
ÚJRA EGYÜTT A MINI MANÓK!
Márciusban hosszú idő után végre a legkisebbeknek is meg tudtuk tartani a MiniManó foglalkozásunkat. Volt minden, énekelés, mondókázás, kis feladatlapozás, gyurmázás, hatalmas autózás, ami elmaradhatatlan a fiúknál … és még közben sok – sok beszélgetés, odafigyelés egymásra. Igaz még most sem volt teljes a létszám, de reméljük a következő alkalommal már mindenki tud majd csatlakozni foglalkozásunkhoz. Jobbulást a többieknek és mi már most várjuk a következő alkalmat!
Február 26-án délután a Polip Szakköröseink mindent megtettek, hogy csalogassák a tavaszt. Csodaszép festmények készültek!
ÚJRA HIP-HOP A PALÁNTÁBAN
Február 17-én újra indult a HIP-HOP a Palántában, a gyerekek nagy nagy örömére. Imádnak táncolni, együtt lenni és főleg Laurát, imádják!
HATALMAS mérföldkőhöz ért egyesületünk … Február 14-én lezajlottak az első tanulások a Palántában! Fantasztikus érzés, hogy valami elindult … valami amire olyan régóta vártunk már … először, hogy legyen helyünk … aztán találjunk tanárokat, akik tudnak heti rendszerességgel foglalkozni a gyerekekkel …. és végre megtörtént! Minden összeállt!
De nem csak tanulunk, gyakorolunk, hanem sokat beszélgetünk is a gyerekekkel. természetesen mindig friss pékáruval, szendvicsekkel várjuk a gyerkőcöket.
Egyenlőre 2 segítő, 6 gyerkőc, heti 2*2 órában minden gyerek. Egynelőre anyagi lehetőségeink ennyit engedtek, de reméljük hamarosan bővíteni tudjuk a csapatot.
CSÉSZE INFO – Álláshirdetésre jelentkezem
Február 22-én délután megszerveztük az első Csésze info programunkat a pártfogolt családjaink anyukáinak, apukáinak.
Ez volt az első alkalom a programsorozatban. Márkus Edit egyesületi tagtársunk arról beszélt, hogy álláshirdetésre jelentkezésnél mire kell figyelni, az önéletrajzban mi szerepeljen feltétlen, hogyan kell kinéznie, stb. Megjelenés az interjún, próbamunkán, illetve az első napon.
Mit szabad mondni, mit nem, hogyan kell a munkahelyen viselkedni, melyek a munkába állás folyamatai. Igazán tartalmas és hasznos beszélgetés volt. Még egyik kedvenc kiskamaszunk és részt vett a workshopon, aki azt mondta, ő is sok hasznos dolgot tudott meg:)
Amíg a szülők “tanultak” a picikkel játszottunk, hogy mi is nagyon jól érezzük magunkat!
KÖZGYŰLÉS – TERVEK, CÉLOK
Megtartottuk idei első gyűlésünket és egyben megünnepeltük azt is, hogy 3 évesek lettünk !
Minden év első közgyűlésének 3 fontos eleme van: pénzügyek, elmúlt év értékelése és a tárgyévi terveink, céljaink, kitekintés a jövőbe.
Az idei évben a fókuszt a gyerkőcök oktatására, fejlesztésére fordítjuk. Február 14-től indulnak a korrepetálások, fejlesztések a Palántában.
Természetesen folytatjuk a már 2021. szeptember óta működő szakköreinket is.
Szülőknek is szervezünk őket érintő kérdésekkel, információkkal foglalkozó tájékoztatókat.
Továbbra is segítjük a hozzánk fordulókat bármilyen ügyintézésben, elsősorban úgy, hogy maguk is képessé váljanak erre a jövőben.
Programok, melyeket biztosan idén is megtartunk: Gyermeknap, Adventre hangoló és a táboraink kamaszoknak és alsósoknak.
Adománygyűjtések, amiket biztosan megtartunk: Női higiéniai termékek gyűjtése (folyamatban), tanszergyűjtés (augusztusban), tartós élelmiszer gyűjtés (decemberben).
Folyamatban van a pártfogói rendszerünk kialakítása. Ez azt jelenti, hogy meghatározzuk a követelményrendszerünket, hogy kik lehetnek pártfogoltjaink, milyen előnyökkel jár, és milyen feltételek mellett lehet a pártfogoltjaink közé tartozni.
Döntést hoztunk arról is, hogy adomány támogatásban elsősorban azok a családok fognak részesülni, akik gyermekei részt vesznek a fejlesztő foglalkozásokon, programjainkon. Azt szeretnénk, ha azok a családok, akikkel dolgozunk, maguk is képesek legyenek életüket rendezni, szervezni, céljaikat elérni.
Folyamatosan figyeljük a pályázatokat, minden lehetséges pályázatot benyújtunk. Remélhetőleg idén több sikerrel, mint eddig.
Hálásak vagyunk, ha támogatsz minket céljaink elérésében. Hogyan tudsz minket támogatni?
– Jelentkezhetsz önkéntesnek, ha egy programra keresünk.
– Lehetsz Kiflifutárunk vagy Szívadónk.
– Adhatsz adományt a gyűjtéseinkre.
– És ebben az évben már mi is kaphatjuk adód 1 %-át!
Van egy füredi házaspár, akiknek már nagyon sok csodálatos élményt köszönhetünk. Február elején például Szabadulószobában jártunk, majd szabadulásunk örömére pizzával ünnepeltünk! Nagyon jó hangulatú délutánt töltöttünk kamaszainkkal!
NŐK A NŐKÉRT 2022-BEN IS
Idén is megszerveztük a Nők a Nőkért higiéniás termékek gyűjtését. Immáron 3. éve gyűjtjük az ajkai nehezebb sorsó hölgy társaink részére az adományokat. Külön köszönjük az ajkai Fekete István Általános Iskola 3. e. és a Bródy Imre Gimnázium 7.g. osztályának az adományokat! fantasztikus fiatalok vagytok!
Beszéljenek a számok helyettünk:
2563 darab egészségügyi, tisztasági betét
3. SZÜLINAP – GONDOLATOK
3. szülinapunk alkalmából olvashatjátok elnökünk, Gyöngyi gondolatait.
2019. január 31: Bejegyzésre került a Bíróságon egy kis ajkai egyesület. Te Számítasz Egyesület.
2022. január 31: 3 éves lett ez a kis egyesület. Ami talán már nem is olyan kicsi, köszönhetően a rengeteg segítségnek, támogatásnak, amit tőletek kapunk.
Bár taglétszámunk 11 fő, én úgy érzem, mintha ezren lennénk! 1000 fős kis családunk!
3 év alatt az érzelmi skála minden fokán álltam már. Lelkes, boldog, elégedett, elkeseredett, szomorú, dühös, tehetetlen…. és sorolhatnám. De egyben mindig biztos voltam! Nem adjuk fel, csináljuk tovább, töretlenül, nincsenek leküzdhetetlen akadályok! Mert jó amit csinálunk! Mert szükség van ránk! Mert már ti is Itt vagytok mellettünk!
És valóban azt mondhatom, minden évben elértük, amit megcéloztunk. Rengeteg munka van mögötte. Rengeteg sírás és nevetés. Vita és ölelés. De imádjuk minden percét!
A minap megkérdezte a férjem, meddig fogom majd csinálni? Életem végéig! Pár nap múlva 51 éves leszek és még legalább ennyi év kell, hogy terveim felét meg tudjam valósítani. Most elárulom, mi az én álmom, ha 50 év múlva elköszönök. Lesz egy szép háza az egyesületnek, ahol már ovisokkal is foglalkozunk, reggeltől estig nagy benne a nyüzsgés, a zsivaj. Gyerekek játszanak, tanulnak, anyukák dolgoznak, saját vállalkozásunk is van. Mindenki imád ott lenni, pártfogolt gyerek, önkéntes és alkalmazott, akik nagy része valamikori pártfogoltunk. A falakon rengeteg fotó a gyerekekről és a büszkeség falunk is tele olyan gyerekek fotóival, akik a mi és a ti segítségetekkel faragtak hátrányból előnyt. Lelkes fiatal csapat pedig már mindent megtanult tőlünk, hogy a következő 50 évben tovább vigye a Te Számítasz Egyesületet.
De addig még rengeteg a feladat, hamarosan megismerhetitek idei terveinket!Köszönöm, hogy velünk tartatok az úton!
Gyöngyi, az egyesület elnöke
Örömmel értesítünk benneteket, hogy a NEMZETI EGYÜTTMŰKÖDÉSI ALAP Társadalmi felelősségvállalás kollégium megbízásából, a Bethlen Gábor Alapkezelő Zrt. által kiírt NEAO-KP-1-2022/8 pályázat keretében egyesületünk 1.100.000 Ft támogatásban részesült. A pályázat tárgya: Hátrányos helyzetű gyermekek aktív támogatása, közösségeik megerősítése Ajkán.
Az összeget a következőkre használhatjuk fel:
– Bérleti díj fizetése
– Honlap fejlesztés, tárhely bérlése, marketing
– Közösségi programok megvalósítása, gyermek pályázatok nevezési díja, anyagköltség
Az első gyermekpályázatokra be is adtuk a nevezéseket és szorgalmasan szervezzük a májusi Anyák és Gyermekek napját, melyet a pályázatnak köszönhetően idén kicsit nagyobb szabásúra tervezhettünk.
Folyamatosan tájékoztatni fogunk benneteket a pályázati összeg felhasználásáról.
#NEA #pályázatotnyertünk #teszámítasz #teszámítaszaegyesület
ADATVÉDELMI SZABÁLYZAT -01. revízió
Friss adatvédelmi tájékoztatónkban megtalálja, hogyan gondoskodunk adatai védelméről. Oldalainkon HTTPS-sütiket használunk a jobb működésért.
Ez az oldal cookie-kat használ, hogy a lehető legjobb felhasználói élményt nyújthassuk Önnek. A cookie-k apró adatfájlok, amelyeket a webhely kérésére a böngésző eltárol a felhasználó számítógépén vagy mobileszközén. A cookie engedélyezi a weboldal számára, hogy időről időre „megjegyezze” az Ön műveleteit vagy beállításait, mellyel segít nekünk megérteni, hogy weboldalunknak mely részei a legérdekesebbek, és leghasználhatóbbak.
NOTE: These settings will only apply to the browser and device you are currently using.
A feltétlenül szükséges sütiket mindenkor engedélyezni kell, hogy elmenthessük a beállításokat a sütik további kezeléséhez.
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
Powered by Cookie Information